Document ID: 32002D0308

Komisjoni otsus,
22. aprill 2002,
millega kehtestatakse kalahaiguste viirusliku hemorraagilise septitseemia (VHS) ja/või nakkusliku vereloomenekroosi (IHN) suhtes heakskiidetud vööndite ja kalakasvanduste loetelud
(teatavaks tehtud numbri K(2002) 1500 all)
(EMPs kohaldatav tekst)
(2002/308/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. jaanuari 1991. aasta direktiivi 91/67/EMÜ akvakultuurloomade ja -toodete turuleviimist reguleerivate loomatervishoiunõuete kohta, [1] viimati muudetud direktiiviga 98/45/EÜ, [2] eriti selle artikleid 5 ja 6,
ning arvestades järgmist:
(1) Viirusliku hemorraagilise septitseemia (VHS) ja/või nakkusliku vereloomenekroosi (IHN) suhtes heakskiidetud vööndi või heakskiitmata vööndis asuva heakskiidetud kalakasvanduse staatuse saamiseks esitavad liikmesriigid asjakohased põhjendused ja siseriiklikud õigusnormid, millega tagatakse direktiivis 91/67/EMÜ sätestatud tingimuste täitmine.
(2) VHSi ja IHNi suhtes heakskiidetud Belgia kalakasvanduste loetelu kehtestati komisjoni otsusega 95/470/EÜ. [3]
(3) Komisjoni otsusega 93/74/EMÜ, [4] viimati muudetud otsusega 2001/139/EÜ, [5] tunnustatakse kogu Taani territooriumi IHNi suhtes heakskiidetud vööndina ning teatavaid alasid VHSi suhtes heakskiidetud vöönditena. Lisaks on VHSi suhtes heakskiidetud Taani kalakasvanduste loetelu kehtestatud komisjoni otsusega 96/233/EÜ, [6] viimati muudetud otsusega 2001/185/EÜ. [7]
(4) VHSi ja IHNi suhtes heakskiidetud Saksamaa vööndite ja kalakasvanduste loetelud kehtestati vastavalt komisjoni otsusega 1999/496/EÜ [8] ja komisjoni otsusega 95/124/EÜ, [9] viimast on viimati muudetud otsusega 2001/541/EÜ. [10]
(5) VHSi ja IHNi suhtes heakskiidetud Hispaania kalakasvanduste ning teatavate vööndite loetelud kehtestati komisjoni otsusega 98/361/EÜ, [11] viimati muudetud otsusega 2001/294/EÜ. [12] Komisjoni otsusega 94/862/EÜ [13] kiideti heaks Hispaania VHSi ja IHNi käsitlev programm, mida rakendati Astuurias enne kui see piirkond sai heakskiidetud staatuse.
(6) Prantsusmaa staatus VHSi ja IHNi osas kehtestati komisjoni otsusega 95/125/EÜ, [14] viimati muudetud otsusega 2001/553/EÜ. [15] VHSi ja IHNi suhtes heakskiidetud Prantsusmaa kalakasvanduste loetelu kehtestati komisjoni otsusega 95/473/EÜ, [16] viimati muudetud otsusega 2001/159/EÜ. [17]
(7) Iirimaa staatus VHSi ja IHNi osas kehtestati komisjoni otsusega 93/73/EMÜ, [18] viimati muudetud otsusega 97/804/EÜ. [19]
(8) VHSi ja IHNi suhtes heakskiidetud Itaalia vööndite loetelu kehtestati komisjoni otsusega 98/395/EÜ. [20] VHSi ja IHNi suhtes heakskiidetud Itaalia kalakasvanduste loetelu on kehtestatud komisjoni otsusega 98/357/EÜ, [21] viimati muudetud otsusega 2001/552/EÜ. [22]
(9) VHSi ja IHNi suhtes heakskiidetud Austria kalakasvanduste loetelu kehtestati komisjoni otsusega 2000/171/EÜ. [23]
(10) Rootsis tunnustas EFTA järelevalveamet otsusega nr 70/94/COL [24] VHSi ja IHNi suhtes heakskiidetud vöönditeks nii mandrivööndi kui ka rannikuvööndi.
(11) Alates ühinemisest Euroopa Ühendusega on Rootsi edastanud VHSi ja IHNi käsitlevat teavet oma territooriumi kohta. Rootsit tuleks lugeda VHSi ja IHNi suhtes heakskiidetud mandrivööndiks ja heakskiidetud rannikuvööndiks, välja arvatud üks rannikuala VHSi osas.
(12) Nõukogu 12. märtsi 1973. aasta määruses (EMÜ) nr 706/73 Kanalisaarte ja Mani saare suhtes kohaldatava põllumajandustoodetega kauplemist käsitleva ühenduse korra kohta, [25] viimati muudetud määrusega (EMÜ) nr 1174/86, [26] sätestatakse, et kõnealuste saarte suhtes tuleks veterinaaria-alaseid õigusakte kohaldada samadel tingimustel nagu Ühendkuningriigis toodete suhtes, mis on imporditud neile saartele või eksporditud saartelt ühendusse.
(13) Ühendkuningriigi, Kanalisaarte ja Mani saare staatus VHSi ja IHNi suhtes kehtestati vastavalt komisjoni otsustega 2000/188/EÜ, [27] 93/39/EMÜ [28] ja 93/40/EMÜ. [29]
(14) Prantsusmaa on teatanud VHSi puhangust heakskiidetud vööndis Vienne’i jõgikonna ülemjooksul kuni Nouâtre’i tammini (Indre’i departemang), mis asub Loire-Bretagne’i piirkonnas. Seetõttu ei vasta kõnealune valgla tervikuna enam direktiivi 91/67/EMÜ artikli 5 nõuetele VHSi osas. Prantsusmaalt saadud geograafiliste ja epidemioloogiliste andmete põhjal otsustades vastavad mõned kõnealuse vööndi valglad siiski nõuetele ja seetõttu ei tuleks nende heakskiidetud staatust tühistada.
(15) Itaalia on esitanud põhjendused VHSi ja IHNi suhtes heakskiidetud staatuse saamiseks kahele vööndile, üks asukohaga Lombardia maakonnas ja teine Umbria maakonnas, ning siseriiklikud õigusnormid, millega tagatakse heakskiidetud staatuse säilitamiseks vajalike nõuete järgimine.
(16) Itaalia asjaomaste vööndite kohta esitatud dokumentidest ilmneb, et need vööndid vastavad direktiivi 91/67/EMÜ artikli 5 nõuetele. Seepärast tuleks neile anda heakskiidetud vööndi staatus ja lisada nad heakskiidetud vööndite loetellu.
(17) Saksamaa on esitanud põhjendused ja VHSi ja IHNi suhtes heakskiitmata vööndis asuva heakskiidetud kasvanduse staatuse saamiseks ühele Baden-Württembergis asuvale kalakasvandusele ning siseriiklikud õigusnormid, millega tagatakse heakskiidetud staatuse säilitamiseks vajalike nõuete järgimine.
(18) Prantsusmaa on esitanud põhjendused kolmele kalakasvandusele VHSi ja IHNi suhtes heakskiitmata vööndis asuva heakskiidetud kasvanduse staatuse saamiseks ning siseriiklikud õigusnormid, millega tagatakse heakskiidetud staatuse säilitamiseks vajalike nõuete järgimine. Üks neist asub Akvitaanias, üks Ülem-Normandias ja üks Drôme’is. Drôme’is asuvas kasvanduses kohaldatav programm on heaks kiidetud komisjoni otsusega 2000/174/EÜ. [30]
(19) Itaalia on esitanud põhjendused VHSi ja IHNi suhtes heakskiitmata vööndis asuva heakskiidetud kasvanduse staatuse saamiseks kolmele kalakasvandusele: üks neist asub Friuli Venezia Giulias, teine Venetos ja kolmas Umbrias, samuti siseriiklikud õigusnormid, millega tagatakse heakskiidetud staatuse säilitamiseks vajalike nõuete järgimine.
(20) Saksamaa, Prantsusmaa ja Itaalia asjaomaste kasvanduste kohta esitatud dokumentidest ilmneb, et need kasvandused vastavad direktiivi 91/67/EMÜ artikli 6 nõuetele. Seepärast tuleks neile anda heakskiitmata vööndis asuva heakskiidetud kasvanduse staatus ja lisada nad heakskiidetud kasvanduste loetellu.
(21) Selguse ja lihtsuse huvides on asjakohane koostada üksainus nimekiri VHSi ja/või IHNi suhtes heakskiidetud tsoonidest ja üksainus nimekiri VHSi ja/või IHNi suhtes heakskiidetud kalakasvandustest ning tunnistada kehtetuks otsused, millega kiidetakse heaks varem heakskiidetud staatuse omandanud vööndite ja kasvanduste suhtes enne nimetatud staatuse omandamist kohaldatud programmid.
(22) Otsused 93/39/EMÜ, 93/40/EMÜ, 93/73/EMÜ, 93/74/EMÜ, 94/862/EÜ, 95/124/EÜ, 95/125/EÜ, 95/470/EÜ, 95/473/EÜ, 96/233/EÜ, 98/357/EÜ, 98/361/EÜ, 98/395/EÜ, 1999/496/EÜ, 2000/171/EÜ, 2000/174/EÜ ja 2000/188/EÜ tuleks seetõttu tunnistada kehtetuks ja asendada käesoleva otsusega.
(23) Austria, Soome ja Rootsi ühinemisakti artikli 172 lõikes 7 nähakse ette, et kui komisjon ei võta kooskõlas ühenduse õiguse aluspõhimõtetega vastu asjakohaselt põhjendatud vastupidist otsust, jäävad EFTA järelevalveorgani tehtud otsused pärast ühinemist kehtima, ilma et see piiraks lõigete 4 ja 5 kohaldamist.
(24) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Kalahaiguste VHSi ja/või IHNi suhtes heakskiidetuks tunnistatud vööndite loetelu on esitatud I lisas.
2. Kalahaiguste VHSi ja/või IHNi suhtes heakskiitmata vööndites asuvate ja heakskiidetuks tunnistatud kalakasvanduste loetelu on esitatud II lisas.
Artikkel 2
Otsused 93/39/EMÜ, 93/40/EMÜ, 93/73/EMÜ, 93/74/EMÜ, 94/862/EÜ, 95/124/EÜ, 95/125/EÜ, 95/470/EÜ, 95/473/EÜ, 96/233/EÜ, 98/357/EÜ, 98/361/EÜ, 98/395/EÜ, 1999/496/EÜ, 2000/171/EÜ, 2000/174/EÜ ja 2000/188/EÜ tunnistatakse kehtetuks.
Viiteid kehtetuks tunnistatud otsustele käsitletakse viidetena käesolevale otsusele.
Artikkel 3
Käesolev otsus on adresseeritud liikmesriikidele.
Brüssel, 22. aprill 2002

Labels: 0
6